title: Vykonávacie nariadenie Komisie (EÚ) č. 993/2011 zo 6. októbra 2011 , ktorým sa schvaľuje účinná látka 8-hydroxychinolín v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a ktorým sa mení a dopĺňa príloha k vykonávaciemu nariadeniu Komisie (EÚ) č. 540/2011 Text s významom pre EHP

text:
               7.10.2011

               SK

               Úradný vestník Európskej únie

               L 263/1

         VYKONÁVACIE NARIADENIE KOMISIE (EÚ) č. 993/2011
   zo 6. októbra 2011,
   ktorým sa schvaľuje účinná látka 8-hydroxychinolín v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a ktorým sa mení a dopĺňa príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 a článok 78 ods. 2,
   keďže:

               (1)

               V súlade s článkom 80 ods. 1 písm. c) nariadenia (ES) č. 1107/2009 sa má smernica Rady 91/414/EHS (2) uplatňovať na postupy a podmienky schvaľovania účinných látok, v prípade ktorých sa zistilo, že žiadosť je úplná v súlade s článkom 6 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie pre hodnotenie účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici (3). 8-hydroxichinolín je účinná látka, v prípade ktorej sa stanovila úplnosť žiadosti v súlade s uvedeným nariadením.

               (2)

               V nariadeniach Komisie (ES) č. 451/2000 (4) a (ES) č. 1490/2002 (5) sa stanovujú podrobné pravidlá vykonávania druhej a tretej etapy pracovného programu uvedeného v článku 8 ods. 2 smernice 91/414/EHS a stanovujú sa zoznamy účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tieto zoznamy zahŕňali 8-hydroxychinolín.

               (3)

               V prípade 8-hydroxychinolínu nebola úplná dokumentácia predložená v predpísanej lehote. Následne sa v súvislosti s nezaradením 8-hydroxychinolínu prijalo rozhodnutie Komisie 2006/797/ES z 22. novembra 2006 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (6).

               (4)

               Podľa článku 6 ods. 2 smernice 91/414/EHS pôvodný oznamovateľ (ďalej len „žiadateľ“) predložil novú žiadosť o uplatnenie riadneho konania, ako sa stanovuje v článkoch 3 až 12 nariadenia (ES) č. 33/2008.

               (5)

               Žiadosť bola predložená Španielsku, ktoré bolo nariadením (ES) č. 1490/2002 určené za spravodajský členský štát. Uvedená žiadosť spĺňa vecné a procesné požiadavky uvedené v článkoch 3 a 4 nariadenia (ES) č. 33/2008.

               (6)

               Španielsko vyhodnotilo predložené informácie a pripravilo návrh hodnotiacej správy. Dňa 3. augusta 2009 so správou oboznámilo Európsky úrad pre bezpečnosť potravín (ďalej len „úrad“) a Komisiu. Úrad postúpil návrh hodnotiacej správy na pripomienkovanie ostatným členským štátom a žiadateľovi a prijaté pripomienky zaslal Komisii. Úrad sprístupnil návrh hodnotiacej správy aj verejnosti. V súlade s článkom 10 nariadenia (ES) č. 33/2008 a na žiadosť Komisie úrad 17. decembra 2010 (7) predložil Komisii svoj záver k hodnoteniu rizika v súvislosti s 8-hydroxychinolínom. Členské štáty a Komisia preskúmali návrh hodnotiacej správy a záver úradu v rámci Stáleho výboru pre potravinový reťazec a zdravie zvierat a 15. júla 2011 ju sfinalizovali vo forme revíznej správy Komisie týkajúcej sa 8-hydroxychinolínu.

               (7)

               Z rôznych vykonaných preskúmaní vyplynulo, že od prípravkov na ochranu rastlín s obsahom 8-hydroxychinolínu možno očakávať, že vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v revíznej správe Komisie. Preto je vhodné 8-hydroxychinolín schváliť v súlade s nariadením (ES) č. 1107/2009.

               (8)

               V súlade s článkom 13 ods. 2) nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné zahrnúť určité podmienky a obmedzenia.

               (9)

               Bez toho, aby tým bol dotknutý záver, že 8-hydroxychinolín by sa mal schváliť, je predovšetkým vhodné požadovať ďalšie potvrdzujúce informácie.

               (10)

               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (8), mala zodpovedajúcim spôsobom zmeniť a doplniť.

               (11)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Schválenie účinnej látky
   Účinná látka 8-hydroxychinolín vymedzená v prílohe I sa schvaľuje za podmienok stanovených v uvedenej prílohe.
   Článok 2
   Zmeny a doplnenia vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení a dopĺňa v súlade s prílohou II k tomuto nariadeniu.
   Článok 3
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. januára 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. októbra 2011

            Za Komisiu

            predseda

         José Manuel BARROSO

      (1)  Ú. v. EÚ L 309, 24.11.2009, s. 1.

      (2)  Ú. v. ES L 230, 19.8.1991, s. 1.

      (3)  Ú. v. EÚ L 15, 18.1.2008, s. 5.

      (4)  Ú. v. ES L 55, 29.2.2000, s. 25.

      (5)  Ú. v. ES L 224, 21.8.2002, s. 23.

      (6)  Ú. v. EÚ L 324, 23.11.2006, s. 8.

      (7)  Európsky úrad pre bezpečnosť potravín; Záver z partnerského preskúmania účinnej látky 8-hydroxychinolín z hľadiska posúdenia rizika pesticídov. EFSA Journal 2011;9(1):1964 [49pp.] doi:10.2903/j.efsa.2011.1964. K dispozícii na internetovej stránke: www.efsa.europa.eu/efsajournal.htm.

      (8)  Ú. v. EÚ L 153, 11.6.2011, s. 1.

      PRÍLOHA I

                  Bežný názov, identifikačné čísla

                  IUPAC názov

                  Čistota (1)

                  Dátum schválenia

                  Schválenie platí do

                  Osobitné ustanovenia

                  8-hydroxychinolín
                  č. CAS
                  148-24-3 (8-hydroxychinolín)
                  č. CIPAC 677
                  (8-hydroxychinolín)

                  8-chinolinol

                  ≥ 990 g/kg

                  1. január 2012

                  31. decembra 2021

                  ČASŤ A
                  Môže sa používať len ako fungicíd a baktericíd v skleníkoch.
                  ČASŤ B
                  Pri vykonávaní jednotných zásad uvedených v článku 29 ods. 6 nariadenia (ES) č. 1107/2009 sa zohľadňujú závery revíznej správy týkajúcej sa 8-hydroxychinolínu, sfinalizovanej Stálym výborom pre potravinový reťazec a zdravie zvierat 15. júla 2011, a najmä jej dodatky I a II.
                  Pri tomto celkovom hodnotení musia členské štáty osobitne dbať na bezpečnosť osoby manipulujúcej s látkou a zabezpečiť, že v podmienkach použitia bude v prípade potreby zahrnuté nosenie primeraných prostriedkov osobnej ochrany.
                  Žiadateľ predkladá potvrdzujúce informácie o 8-hydroxychinolíne a jeho soliach, pokiaľ ide:

                              1.

                              o použitú metódu analýzy ovzdušia;

                              2.

                              o novú stabilitu pri skladovaní týkajúcu sa doby skladovania vzoriek tak zo štúdie metabolizmu, ako aj z kontrolovaných pokusov týkajúcich sa rezíduí.

                        Žiadateľ predloží takéto informácie Komisii, členským štátom a úradu do 31. decembra 2013.

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.

      PRÍLOHA II
      V časti B prílohy k vykonávaciemu nariadeniu (EÚ) č. 540/2011 sa vkladá táto položka:

                     Číslo

                     Bežný názov, identifikačné čísla

                     IUPAC názov

                     Čistota

                     Dátum schválenia

                     Schválenie platí do

                     Osobitné ustanovenia

                     „18

                     8-hydroxychinolín
                     č. CAS
                     148-24-3 (8-hydroxychinolín)
                     č. CIPAC 677
                     (8-hydroxychinolín)

                     8-chinolinol

                     ≥ 990 g/kg

                     1. január 2012

                     31. decembra 2021

                     ČASŤ A
                     Môže sa používať len ako fungicíd a baktericíd v skleníkoch.
                     ČASŤ B
                     Pri vykonávaní jednotných zásad uvedených v článku 29 ods. 6 nariadenia (ES) č. 1107/2009 sa zohľadňujú závery revíznej správy týkajúcej sa 8-hydroxychinolínu, sfinalizovanej Stálym výborom pre potravinový reťazec a zdravie zvierat 15. júla 2011, a najmä jej dodatky I a II.
                     Pri tomto celkovom hodnotení musia členské štáty osobitne dbať na bezpečnosť osoby manipulujúcej s látkou a zabezpečiť, že v podmienkach použitia bude v prípade potreby zahrnuté nosenie primeraných prostriedkov osobnej ochrany.
                     Žiadateľ predkladá potvrdzujúce informácie o 8-hydroxychinolíne a jeho soliach, pokiaľ ide:

                                 1.

                                 o použitú metódu analýzy ovzdušia;

                                 2.

                                 o novú stabilitu pri skladovaní týkajúcu sa doby skladovania vzoriek tak zo štúdie metabolizmu, ako aj z kontrolovaných pokusov týkajúcich sa rezíduí.

                           Žiadateľ predloží takéto informácie Komisii, členským štátom a úradu do 31. decembra 2013.“


title: Vykonávacie nariadenie Komisie (EÚ) 2015/232 z  13. februára 2015 , ktorým sa mení a opravuje vykonávacie nariadenie (EÚ) č. 540/2011, pokiaľ ide o podmienky schválenia účinnej látky zlúčeniny medi  Text s významom pre EHP

text:
               14.2.2015

               SK

               Úradný vestník Európskej únie

               L 39/7

         VYKONÁVACIE NARIADENIE KOMISIE (EÚ) 2015/232
   z 13. februára 2015,
   ktorým sa mení a opravuje vykonávacie nariadenie (EÚ) č. 540/2011, pokiaľ ide o podmienky schválenia účinnej látky zlúčeniny medi
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 21 ods. 3 druhú alternatívu a článok 78 ods. 2,
   keďže:

               (1)

               Smernicou Komisie 2009/37/ES (2) sa zahrnuli zlúčeniny medi ako účinná látka do prílohy I k smernici Rady 91/414/EHS (3), a to za podmienky, že príslušné členské štáty zabezpečia, aby oznamovateľ, na ktorého žiadosť boli zlúčeniny medi zaradené do uvedenej prílohy, poskytol ďalšie potvrdzujúce informácie o riziku pri inhalácii a o posúdení rizika pre necieľové organizmy a pre pôdu a vodu.

               (2)

               Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a sú uvedené v zozname v časti A prílohy k vykonávaciemu nariadeniu Komisie (EÚ) č. 540/2011 (4).

               (3)

               Oznamovateľ predložil dodatočné informácie vo forme štúdií, ktoré sa týkali rizika pri inhalácii a posúdenia rizika pre necieľové organizmy a pre pôdu a vodu, spravodajskému členskému štátu Francúzsko, a to v lehote stanovenej na toto predloženie.

               (4)

               Francúzsko posúdilo dodatočné informácie, ktoré predložil oznamovateľ. Dňa 8. júna 2012 predložilo posúdenie ostatným členským štátom, Komisii a Európskemu úradu pre bezpečnosť potravín (ďalej len „úrad“) vo forme dodatku k návrhu hodnotiacej správy.

               (5)

               Komisia sa obrátila na úrad, ktorý 22. mája 2013 predložil stanovisko k posúdeniu rizika zlúčenín medi (5).

               (6)

               Komisia vyzvala oznamovateľa, aby predložil pripomienky k revíznej správe o zlúčeninách medi.

               (7)

               Vzhľadom na dodatočné informácie, ktoré predložil oznamovateľ, sa Komisia domnieva, že požadované ďalšie potvrdzujúce informácie neboli úplné a najmä, že osobitné ustanovenie v riadku 277 časti A prílohy k vykonávaciemu nariadeniu (EÚ) č. 540/2011 týkajúce sa programov monitorovania znečistenia meďou, nie je postačujúce na vyvodenie záverov, pokiaľ ide o posúdenie enviromentálneho rizika.

               (8)

               Je potvrdené, že účinná látka zlúčeniny medi sa má považovať za schválenú podľa nariadenia (ES) č. 1107/2009. Konkrétne je vhodné žiadať, aby oznamovateľ predložil Komisii, úradu a členským štátom program monitorovania oblastí, kde existujú obavy o znečistenie pôdy a vody meďou (vrátane sedimentov), resp. kde takéto obavy môžu vzniknúť, s cieľom overiť, či je potrebné ďalej obmedziť používanie medi na zabránenie akéhokoľvek neprijateľného účinku na životné prostredie. Výsledky uvedeného monitorovacieho programu by sa takisto mali predložiť.

               (9)

               Maximálne hodnoty pre určité ťažké kovy, ako sú stanovené v riadku 277 časti A prílohy k vykonávaciemu nariadeniu (EÚ) č. 540/2011, boli omylom stanovené s nesprávnou mernou jednotkou odlišnou od tých, ktoré sú stanovené v príslušných špecifikáciách FAO. Maximálne hodnoty stanovené v prílohe k uvedenému vykonávaciemu nariadeniu by sa preto mali opraviť.

               (10)

               Príloha k vykonávaciemu nariadeniu (EÚ) č. 540/2011 by sa preto mala zodpovedajúcim spôsobom zmeniť.

               (11)

               Členským štátom by sa mal poskytnúť čas na zmenu alebo odobratie povolení na prípravky na ochranu rastlín s obsahom zlúčenín medi.

               (12)

               V prípadoch, keď členské štáty v súlade s článkom 46 nariadenia (ES) č. 1107/2009 poskytnú pre prípravky na ochranu rastlín s obsahom zlúčenín medi určitú dobu odkladu, táto doba by mala uplynúť najneskôr osemnásť mesiacov po nadobudnutí účinnosti tohto nariadenia.

               (13)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Zmena vykonávacieho nariadenia (EÚ) č. 540/2011
   Časť A prílohy k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.
   Článok 2
   Prechodné opatrenia
   V prípade potreby členské štáty v súlade s nariadením (ES) č. 1107/2009 zmenia alebo odoberú existujúce povolenia týkajúce sa prípravkov na ochranu rastlín s obsahom zlúčenín medi ako účinnej látky, a to do 6. septembra 2015.
   Článok 3
   Doba odkladu
   Akákoľvek doba odkladu, ktorú poskytnú členské štáty v súlade s článkom 46 nariadenia (ES) č. 1107/2009, musí byť čo najkratšia a uplynie najneskôr 6. septembra 2016.
   Článok 4
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. februára 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Smernica Komisie 2009/37/ES z 23. apríla 2009, ktorou sa mení a dopĺňa smernica Rady 91/414/EHS s cieľom zaradiť chlórmekvát, zlúčeniny medi, propachizafop, chizalofop-P, teflubenzurón a zeta-cypermetrín medzi účinné látky (Ú. v. EÚ L 104, 24.4.2009, s. 23).

      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

      (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      (5)  Záver z partnerského preskúmania potvrdzujúcich údajov predložených ohľadom účinnej látky zlúčenina medi (I) a medi (II), menovite: hydroxid meďnatý, oxychlorid meďnatý, tribázický síran meďnatý, oxid meďný, zmes Bordeaux z hľadiska posúdenia rizika pesticídov. Vestník EFSA (EFSA Journal) (2013) 11(6):3235 [40 s] doi:10.2903/j.efsa.2013.3235. K dispozícii online: www.efsa.europa.eu/efsajournal.htm.

      PRÍLOHA
      V časti A prílohy k vykonávaciemu nariadeniu (EÚ) č. 540/2011 sa riadok 277 týkajúci sa zlúčenín medi nahrádza týmto riadkom:

                     Číslo

                     Všeobecný názov,
                     identifikačné čísla

                     IUPAC názov

                     Čistota

                     Dátum schválenia

                     Schválenie platí do

                     Osobitné ustanovenia

                     „277

                     Zlúčeniny medi:

                     1. december 2009

                     31. januára 2018

                     ČASŤ A
                     Môžu sa používať len ako baktericídy a fungicídy.
                     ČASŤ B
                     Pri posudzovaní žiadostí o povolenie prípravkov na ochranu rastlín s obsahom medi na iné použitia ako na rajčiny v skleníkoch musia členské štáty venovať osobitnú pozornosť kritériám v článku 4 ods. 3 nariadenia (ES) č. 1107/2009 a zabezpečiť, aby boli pred udelením povolenia poskytnuté všetky potrebné údaje a informácie.
                     Pri vykonávaní jednotných zásad uvedených v článku 29 ods. 6 nariadenia (ES) č. 1107/2009 sa zohľadňujú závery z revíznej správy o zlúčeninách medi dokončenej 23. januára 2009 Stálym výborom pre potravinový reťazec a zdravie zvierat, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 špecifikácii technického materiálu ako komerčne vyrobeného, ktorá musí byť potvrdená a doložená vhodnými analytickými údajmi. Skúšobný materiál použitý v dokumentoch týkajúcich sa toxicity by sa mal porovnať a overiť s touto špecifikáciou technického materiálu,

                                 —

                                 bezpečnosti operátorov a pracovníkov a zabezpečiť, aby v podmienkach používania bolo podľa potreby predpísané používanie vhodných osobných ochranných pomôcok,

                                 —

                                 ochrane vody a necieľových organizmov. V súvislosti s týmito identifikovanými rizikami by sa mali podľa potreby uplatňovať opatrenia na zníženie rizika, ako napr. ochranné pásma,

                                 —

                                 množstvu použitej účinnej látky a zabezpečiť, aby povolené množstvá, vzhľadom na ich mieru a počet aplikácií, boli najnižšie nevyhnutné množstvá na dosiahnutie žiaducich účinkov a aby nepredstavovali žiadne neprijateľné účinky na životné prostredie, berúc do úvahy prirodzenú úroveň koncentrácie medi v mieste aplikácie.

                           Oznamovatelia predložia Komisii, úradu a členským štátom monitorovací program pre citlivé oblasti, kde existujú obavy o znečistenie pôdy a vody meďou (vrátane sedimentov), resp. kde takéto obavy môžu vzniknúť.
                     Uvedený monitorovací program sa musí predložiť do 31. júla 2015. Predbežné výsledky takéhoto monitorovacieho programu sa predložia ako predbežná správa spravodajskému členskému štátu, Komisii a úradu do 31. decembra 2016. Konečné výsledky sa predložia do 31. decembra 2017.“

                     hydroxid meďnatý
                     CAS č. 20427-59-2
                     CIPAC č. 44.305

                     hydroxid meďnatý

                     ≥ 573 g/kg

                     oxychlorid meďnatý
                     CAS č. 1332-65-6 alebo 1332-40-7
                     CIPAC č. 44.602

                     trihydroxid-chlorid meďnatý

                     ≥ 550 g/kg

                     oxid meďný
                     CAS č. 1317-39-1
                     CIPAC č. 44.603

                     oxid meďný

                     ≥ 820 g/kg

                     zmes Bordeaux
                     CAS č. 8011-63-0
                     CIPAC č. 44.604

                     nepridelené

                     ≥ 245 g/kg

                     tribázický síran meďnatý
                     CAS č. 12527-76-3
                     CIPAC č. 44.306

                     nepridelené

                     ≥ 490 g/kg
                     Nečistoty, ktoré sú z toxikologického hľadiska považované za rizikové a ktorých obsah nesmie prekročiť stanovené hodnoty (vyjadrené v g/g):

                                 olovo – obsah medi najviac 0,0005 g/g,

                                 kadmium – obsah medi najviac 0,0001 g/g,

                                 arzén – obsah medi najviac 0,0001 g/g.


title: Vykonávacie Nariadenie Rady (EÚ) č. 363/2010 z  26. apríla 2010 , ktorým sa mení a dopĺňa nariadenie (ES) č. 1001/2008, ktorým sa ukladá konečné antidumpingové clo na dovoz určitých rúrových a potrubných tvaroviek zo železa alebo ocele s pôvodom okrem iného v Malajzii

text:
               29.4.2010

               SK

               Úradný vestník Európskej únie

               L 107/1

         VYKONÁVACIE NARIADENIE RADY (EÚ) č. 363/2010
   z 26. apríla 2010,
   ktorým sa mení a dopĺňa nariadenie (ES) č. 1001/2008, ktorým sa ukladá konečné antidumpingové clo na dovoz určitých rúrových a potrubných tvaroviek zo železa alebo ocele s pôvodom okrem iného v Malajzii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 11 ods. 4,
   so zreteľom na návrh predložený Komisiou po porade s poradným výborom,
   keďže:
   1.   POSTUP

   1.1.   Existujúce opatrenia

               (1)

               V októbri 2008 sa nariadením Rady (ES) č. 1001/2008 (2) po preskúmaní pred uplynutím platnosti podľa článku 11 ods. 2 základného nariadenia opätovne uložili konečné antidumpingové opatrenia na dovoz určitých rúrových a potrubných tvaroviek (ďalej len „príslušný výrobok“) s pôvodom okrem iného v Malajzii. Platné antidumpingové clá pre Malajziu sú 59,2 % pre Anggerik Laksana Sdn Bhd a 75 % pre všetky ostatné spoločnosti.

         1.2.   Žiadosť o preskúmanie

               (2)

               Komisii bola doručená žiadosť o preskúmanie týkajúce sa „nového vývozcu“ podľa článku 11 ods. 4 základného nariadenia. Žiadosť podala spoločnosť Pantech Steel Industries Sdn Bhd (ďalej len „žiadateľ“), vyvážajúci výrobca v Malajzii (ďalej len „príslušná krajina“).

               (3)

               Žiadateľ tvrdí, že príslušný výrobok nevyvážal do Únie počas obdobia prešetrovania, na základe ktorého sa stanovili antidumpingové opatrenia, t. j. od 1. apríla 2000 do 31. marca 2001 (ďalej len „pôvodné obdobie prešetrovania“), a že nie je prepojený so žiadnym z vyvážajúcich výrobcov príslušného výrobku, na ktorých sa vzťahujú antidumpingové opatrenia uvedené v odôvodnení 1.

               (4)

               Žiadateľ ďalej tvrdí, že uzatvoril neodvolateľné záväzné dohody o vývoze príslušného výrobku do Únie v blízkej budúcnosti.

         1.3.   Začatie preskúmania týkajúceho sa nového vývozcu

               (5)

               Komisia preskúmala dôkazy prima facie predložené žiadateľom a uznala ich za dostatočné na začatie preskúmania podľa článku 11 ods. 4 základného nariadenia. Po porade s poradným výborom a po tom, ako príslušné výrobné odvetvie Únie vyjadrilo svoje pripomienky, začala Komisia prostredníctvom nariadenia (ES) č. 692/2009 (3) preskúmanie nariadenia (ES) č. 1001/2008 so zreteľom na žiadateľa.

               (6)

               Podľa nariadenia (ES) č. 692/2009 bolo zrušené antidumpingové clo vo výške 75 % uložené nariadením (ES) č. 1001/2008 na dovoz príslušného výrobku vyrábaného a predávaného žiadateľom na vývoz do Únie. Podľa článku 14 ods. 5 základného nariadenia sa zároveň colným orgánom nariadilo, aby prijali primerané opatrenia na registráciu takéhoto dovozu.

               (7)

               V nariadení (ES) č. 692/2009 sa stanovilo, že ak sa prešetrovaním zistí, že žiadateľ spĺňa požiadavky potrebné na uloženie individuálneho cla, môže byť nevyhnutné upraviť sadzbu cla, ktorá sa v súčasnosti uplatňuje na dovoz príslušného výrobku od spoločností osobitne neuvedených v článku 1 nariadenia (ES) č. 1001/2008.

         1.4.   Príslušný výrobok

               (8)

               Výrobkom, ktorý je predmetom preskúmania, sú rúrové a potrubné tvarovky (okrem liatych tvaroviek, prírub a závitových tvaroviek) zo železa alebo z ocele (okrem nehrdzavejúcej ocele) s najväčším vonkajším priemerom nepresahujúcim 609,6 mm, druhu používaného na zváranie na tupo alebo na iné účely, s pôvodom v Malajzii (ďalej len „príslušný výrobok“), v súčasnosti zaradené pod kódy KN ex 7307 93 11, ex 7307 93 19, ex 7307 99 30 a ex 7307 99 90.

         1.5.   Príslušné strany

               (9)

               Komisia oficiálne upovedomila výrobné odvetvie Únie, žiadateľa a zástupcov vyvážajúcej krajiny o začatí preskúmania. Zainteresované strany mali možnosť písomne sa vyjadriť a byť vypočuté.

               (10)

               Výbor Európskej únie na obranu odvetvia oceľových tvaroviek na zváranie na tupo, zastupujúci toto výrobné odvetvie Únie (ďalej len „výrobné odvetvie Únie“), písomne oznámil svoje stanovisko útvarom Komisie. Obranný výbor spochybnil vierohodnosť základu vývoznej ceny. Takisto sa predložili dokumenty, ktoré údajne preukazovali pokusy o obchádzanie opatrení, a boli poskytnuté informácie o cenovej úrovni príslušného výrobku, ktorú majú k dispozícii dovozcovia EÚ.

               (11)

               Komisia zaslala žiadateľovi a jeho prepojeným spoločnostiam dotazník o antidumpingu a dostala ho vyplnený v rámci lehoty stanovenej na tento účel.

               (12)

               Komisia zaslala dotazník o antidumpingu aj neprepojeným dovozcom so sídlom v Európskej únii, ale spolupráca sa nedosiahla.

               (13)

               Komisia sa snažila overiť všetky údaje, ktoré považovala za potrebné na účely stanovenia štatútu nového vývozcu a dumpingu, a preto sa uskutočnili overovacie návštevy v priestoroch žiadateľa a tejto prepojenej spoločnosti v Malajzii:

                           —

                           Pantech Steel Industries Sdn Bhd (žiadateľ),

                           —

                           Pantech Corporation Sdn Bhd (prepojená obchodná spoločnosť).

         1.6.   Obdobie prešetrovania

               (14)

               Obdobie revízneho prešetrovania dumpingu sa vzťahovalo na obdobie od 1. júla 2008 do 30. júna 2009 (ďalej len „obdobie revízneho prešetrovania“ alebo „ORP“).

         2.   VÝSLEDKY PREŠETROVANIA

   2.1.   Štatút nového vývozcu

               (15)

               Prešetrovaním sa potvrdilo, že spoločnosť nevyvážala príslušný výrobok počas pôvodného obdobia prešetrovania a že začala vyvážať do Európskej únie až po uplynutí tohto obdobia. Spoločnosť uzatvorila neodvolateľné záväzné dohody o vývoze počas obdobia revízneho prešetrovania. Uzatvorila ich formou troch objednávok od rovnakej dovážajúcej skupiny v EÚ.

               (16)

               Tieto objednávky sa po období revízneho prešetrovania doplnili o vývozné transakcie za približne rovnakých podmienok so zanedbateľnými rozdielmi, pokiaľ ide o cenu a množstvá. Hoci išlo o obmedzené množstvá, napriek tomu sa považovali za dostatočné na stanovenie spoľahlivého dumpingového rozpätia. Je to preto, že účtované cenové úrovne podporovali aj iné informácie o príslušnom vývozcovi, ktoré mali útvary Komisie k dispozícii, vrátane vývozných cien do tretích krajín, ktoré potvrdzovali model správania zistený na základe skúmaných transakcií.

               (17)

               Pokiaľ ide o ostatné podmienky uznania štatútu nového vývozcu, spoločnosť vedela preukázať, že nemá žiadne väzby, priame ani nepriame, so žiadnymi malajskými vyvážajúcimi výrobcami, na ktorých sa vzťahujú platné antidumpingové opatrenia, pokiaľ ide o príslušný výrobok.

               (18)

               V súlade s uvedeným sa potvrdilo, že táto spoločnosť by sa mala považovať za „nového vývozcu“ podľa článku 11 ods. 4 základného nariadenia, a preto by sa pre ňu malo stanoviť individuálne dumpingové rozpätie.

         2.2.   Dumping

               (19)

               Žiadateľ vyrába tvarovky a predáva príslušný výrobok na domácom trhu a na vývozných trhoch. Prešetrovaním sa zistila zložitá organizácia predaja na domácom trhu zahŕňajúca neprepojených distribútorov a prepojené obchodné spoločnosti, pričom neprepojení distribútori kupujú príslušný výrobok od výrobcu a potom ho opätovne predávajú prepojeným obchodníkom, ktorí potom tovar predávajú ďalej neprepojeným zákazníkom na domácom trhu. Neprepojení distribútori pôsobia pre žiadateľa de facto ako agenti.

               (20)

               Na základe uvedeného a so zreteľom na skutočnosť, že predaj uskutočňovaný prepojenými obchodnými spoločnosťami môže byť previazaný späť na žiadateľa, sa za prvú cenu pri bežnom obchodovaní považujú ceny, ktoré tieto prepojené obchodné spoločnosti účtujú konečnému zákazníkovi, a preto sú základom na stanovenie normálnej hodnoty.

               (21)

               Podľa článku 2 ods. 2 základného nariadenia sa domáci predaj považuje za reprezentatívny v prípade, že celkový objem domáceho predaja predstavuje minimálne 5 % z celkového objemu vývozného predaja do Únie. Komisia zistila, že vo všeobecnosti žiadateľ predával rúrové a potrubné tvarovky na domácom trhu v reprezentatívnom objeme.

               (22)

               Komisia potom určila v prípade rúrových a potrubných tvaroviek predávaných obchodnými spoločnosťami na domácom trhu také druhy výrobkov, ktoré sú identické alebo priamo porovnateľné s druhmi predávanými na vývoz do Európskej únie.

               (23)

               Komisia posúdila aj to, či sa môže predaj rúrových a potrubných tvaroviek na domácom trhu v reprezentatívnom množstve považovať za predaj, ktorý sa uskutočnil v rámci bežného obchodovania podľa článku 2 ods. 4 základného nariadenia. Vykonalo sa to stanovením podielu ziskového predaja nezávislým zákazníkom na domácom trhu. Keďže sa zistilo, že v rámci bežného obchodovania bol predaj dostatočný, normálna hodnota sa určila na základe aktuálnej ceny na domácom trhu.

               (24)

               V malom počte prípadov, keď sa daný druh príslušného výrobku počas obdobia revízneho prešetrovania na domácom trhu nepredával, sa normálna hodnota vypočítala spočítaním výrobných nákladov vývozcu na vyvážané druhy, primeranej sumy na predajné, všeobecné a administratívne náklady (PVA) a primeraného ziskového rozpätia.

               (25)

               Príslušný výrobok sa vyvážal priamo nezávislým zákazníkom v Únii. Vývozná cena sa preto stanovila podľa článku 2 ods. 8 základného nariadenia, t. j. na základe skutočne zaplatených alebo splatných vývozných cien, ako sa vysvetľuje v odôvodnení 16.

               (26)

               Normálna hodnota a vývozné ceny sa porovnali na základe cien zo závodu.

               (27)

               S cieľom zabezpečiť objektívne porovnanie normálnej hodnoty a vývoznej ceny sa podľa článku 2 ods. 10 základného nariadenia formou úprav patrične zohľadnili rozdiely, ktoré vplývajú na porovnateľnosť cien. Úpravy týkajúce sa nákladov na poistenie, manipuláciu, nakládku a na pomocné činnosti a úverových nákladov sa vykonali vo všetkých prípadoch, v ktorých boli odôvodnené, správne a podložené overeným dôkazom.

               (28)

               Žiadateľ namietal, že ak by Komisia použila normálnu hodnotu vychádzajúcu z predaja prepojených obchodných spoločností na domácom trhu, mali by sa uplatniť úpravy zohľadňujúce rozdiely v úrovni obchodovania medzi domácim trhom a trhom EÚ. Ďalej namietal, že predaj na trh EÚ sa uskutočňuje na úrovni distribútora, kým na domácom trhu žiadateľ zvyčajne predáva značnú časť rúrových a potrubných tvaroviek ako súčasť väčších dodávok na trh v rámci projektov v oblasti ropy a zemného plynu, pri ktorých zohrávajú tvarovky len pomocnú úlohu v porovnaní s hlavnými rúrami, ventilmi a ostatnými hlavnými dielcami, takže tento trh je na inej úrovni obchodovania.

               (29)

               Prešetrením sa po analýze podmienok predaja na domácom trhu, a najmä štruktúry predajných cien zistilo, že žiadateľ nepreukázal podľa článku 2 ods. 10 základného nariadenia sústavné a výrazné rozdiely vo funkciách a cenách pri rôznych úrovniach obchodovania na domácom trhu vyvážajúcej krajiny. Preto sa nezohľadnili žiadne úpravy.

               (30)

               Podľa článku 2 ods. 11 základného nariadenia a zohľadňujúc, že v skutočnosti boli v danom čase počas obdobia revízneho prešetrovania iba tri objednávky a že cena suroviny, ktorá tvorí väčšinu nákladov na výrobu, sa počas obdobia revízneho prešetrovania značne menila, dumpingové rozpätie sa stanovilo na základe porovnania normálnej hodnoty a vývoznej ceny jednotlivých transakcií.

               (31)

               Porovnaním sa zistila existencia dumpingu na úrovni 49,9 %, vyjadrená v percentách ceny CIF na hraniciach Únie.

               (32)

               Prešetrovaním sa okrem toho potvrdilo, že žiadateľ má pri značných množstvách oveľa nižšie vývozné ceny do iných, tretích krajín ako do Európskej únie, čo naznačuje existenciu dumpingu na tretích trhoch.

         3.   ZMENA A DOPLNENIE OPATRENÍ, KTORÉ SÚ PREDMETOM PRESKÚMANIA

               (33)

               Na základe výsledkov prešetrovania sa usudzuje, že žiadateľovi by sa malo uložiť konečné antidumpingové clo na úrovni zisteného dumpingového rozpätia.

               (34)

               Dumpingové rozpätie zistené počas obdobia revízneho prešetrovania vo výške 49,9 % je pod celoštátnou úrovňou odstránenia ujmy vo výške 75 %, ktorá sa stanovila pre Malajziu v pôvodnom prešetrovaní. Preto sa navrhuje, aby sa uložilo clo založené na dumpingovom rozpätí vo výške 49,9 % a aby sa zodpovedajúcim spôsobom zmenilo a doplnilo nariadenie (ES) č. 1001/2008.

         4.   SPÄTNÝ VÝBER ANTIDUMPINGOVÉHO CLA

               (35)

               Vzhľadom na uvedené zistenia sa antidumpingové clo vzťahujúce sa na žiadateľa vyberá spätne na dovoz príslušného výrobku, ktorý podlieha registrácii podľa článku 3 nariadenia (ES) č. 692/2009.

         5.   DOLOŽKA O MONITOROVANÍ A ĎALŠIE MOŽNÉ PRESKÚMANIE

               (36)

               Treba konštatovať, že príslušné spoločnosti majú zložitý systém distribúcie, ktorý zahŕňa aj dovoz príslušného výrobku z iných krajín, na ktorý sa vzťahujú opatrenia. Takisto existuje určité riziko vyhýbania sa plateniu cla vzhľadom na veľké rozdiely v sadzbách cla medzi jednotlivými vyvážajúcimi spoločnosťami v Malajzii. Preto sú potrebné osobitné opatrenia na zabezpečenie správneho uplatňovania antidumpingových ciel.

               (37)

               Tieto osobitné opatrenia spočívajú v tom, že sa colným orgánom členských štátov predloží platná obchodná faktúra, ktorá spĺňa požiadavky stanovené v prílohe k tomuto nariadeniu. Pri dovoze, ku ktorému takáto faktúra nie je priložená, sa uplatňuje zvyškové antidumpingové clo uplatniteľné na všetkých ostatných vývozcov.

               (38)

               Rada okrem toho konštatuje, že ju Komisia informovala o tom, že príslušnú spoločnosť vyzve, aby jej predkladala pravidelné správy s cieľom zabezpečiť presné sledovanie predaja príslušného výrobku do Únie, ceny a ostatných s ním súvisiacich podmienok, ako aj informácie týkajúce sa vývoja domácich predajných cien spoločnosti. Rada konštatuje, že najmä ak by sa takéto správy nepredkladali alebo ak sa v takýchto správach zistí, že opatrenia nie sú vhodné na odstránenie účinkov poškodzujúceho dumpingu, môže byť potrebné začať predbežné preskúmanie podľa článku 11 ods. 3 základného nariadenia. Rada takisto konštatuje, že Komisia má podľa článku 11 ods. 3 základného nariadenia možnosť začať predbežné preskúmanie ex officio, a to najmä po uplynutí jedného roka od nadobudnutia účinnosti tohto nariadenia (hoci môže byť vyžiadané aj predchádzajúce preskúmanie). Konštatuje sa, že v súčasnosti Komisia očakáva, že vzhľadom na okolnosti tohto prípadu bude vhodné vykonať takéto preskúmanie po jednom roku. V tejto súvislosti treba uviesť, že clo uložené príslušnej spoločnosti týmto nariadením vychádza len z obmedzeného počtu objednávok.

         6.   ZVEREJNENIE A OBDOBIE UPLATŇOVANIA OPATRENÍ

               (39)

               Dotknuté strany boli informované o základných skutočnostiach a úvahách, ktoré viedli k uloženiu zmeneného a doplneného konečného antidumpingového cla na dovoz určitých rúrových a potrubných tvaroviek od žiadateľa a k spätnému vyberaniu tohto cla na dovoz, ktorý je predmetom registrácie. Ich pripomienky sa zvážili a vo vhodných prípadoch sa zohľadnili.

               (40)

               Toto preskúmanie nemá vplyv na dátum, ktorým uplynie platnosť opatrení uložených nariadením (ES) č. 1001/2008 podľa článku 11 ods. 2 základného nariadenia,

         PRIJALA TOTO NARIADENIE:
   Článok 1
   1.   V článku 1 ods. 2 nariadenia (ES) č. 1001/2008 sa do tabuľky výrobcov v Malajzii vkladá toto:

                  „Krajina

                  Spoločnosť

                  Sadzba cla (%)

                  Doplnkový kód TARIC

                  Malajzia

                  Pantech Steel Industries Sdn Bhd

                  49,9

                  A961“

   2.   Clo týmto uložené na dovoz príslušného výrobku, ktorý bol zaregistrovaný podľa článku 3 nariadenia (ES) č. 692/2009, sa odvedie aj spätne.
   Colným orgánom sa týmto nariaďuje ukončiť registráciu dovozu príslušného výrobku s pôvodom v Malajzii, ktorý vyrába spoločnosť Pantech Steel Industries Sdn Bhd.
   3.   Do článku 1 nariadenia (ES) č. 1001/2008 sa vkladá tento odsek:

      „3.   Uplatňovanie individuálnych colných sadzieb stanovených pre Pantech Steel Industries Sdn Bhd je podmienené tým, že sa colným orgánom členských štátov predloží platná obchodná faktúra, ktorá spĺňa požiadavky stanovené v prílohe. Ak takáto faktúra nie je predložená, uplatňuje sa colná sadzba uplatniteľná na všetky ostatné spoločnosti.“

   4.   Vloženie uvedeného odseku do nariadenia (ES) č. 1001/2008 znamená, že článok 1 ods. 3 uvedeného nariadenia sa prečísluje na článok 1 ods. 4.
   5.   Do nariadenia (ES) č. 1001/2008 sa dopĺňa táto príloha:

         „PRÍLOHA
         Platná obchodná faktúra uvedená v článku 1 ods. 3 musí obsahovať vyhlásenie podpísané zástupcom subjektu, ktorý obchodnú faktúru vystavuje, v tomto znení:

                     1.

                     Meno a funkcia zástupcu subjektu, ktorý obchodnú faktúru vystavuje.

                     2.

                     Toto vyhlásenie: ‚Ja, podpísaný(-á), potvrdzujem, že (objem) [príslušný výrobok] predávaného na vývoz do Európskej únie, na ktorý sa vzťahuje táto faktúra, bol vyrobený (názov a adresa spoločnosti) (doplnkový kód TARIC) v (príslušná krajina). Vyhlasujem, že informácie v tejto faktúre sú úplné a správne a že fakturovaná cena je konečná a nebude čiastočne ani úplne kompenzovaná iným postupom.

               Dátum a podpis‘ “.

   6.   Pokiaľ nie je uvedené inak, uplatňujú sa platné ustanovenia týkajúce sa ciel.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 26. apríla 2010

            Za Radu

            predsedníčka

         C. ASHTON

      (1)  Ú. v. EÚ L 343, 22.12.2009, s. 51.

      (2)  Ú. v. EÚ L 275, 16.10.2008, s. 18.

      (3)  Ú. v. EÚ L 199, 31.7.2009, s. 9.


title: Vykonávacie nariadenie Komisie (EÚ) č. 921/2014 z 25. augusta 2014 , ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky tebukonazol  Text s významom pre EHP

text:
               26.8.2014

               SK

               Úradný vestník Európskej únie

               L 252/3

         VYKONÁVACIE NARIADENIE KOMISIE (EÚ) č. 921/2014
   z 25. augusta 2014,
   ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky tebukonazol
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 písm. c),
   keďže:

               (1)

               Smernicou Komisie 2008/125/ES (2) sa tebukonazol zaradil ako účinná látka do prílohy I k smernici Rady 91/414/EHS (3) na používanie ako fungicíd za podmienky, že príslušné členské štáty zabezpečia, aby oznamovatelia, na žiadosť ktorých bol tebukonazol zaradený do uvedenej prílohy, poskytli ďalšie potvrdzujúce informácie vo forme štúdií o riziku pre vtáky a cicavce.

               (2)

               Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a sú uvedené v časti A prílohy k vykonávaciemu nariadeniu Komisie (EÚ) č. 540/2011 (4).

               (3)

               Dňa 8. apríla 2010 jeden z oznamovateľov, na žiadosť ktorého bol tebukonazol zaradený do prílohy I k smernici 91/414/EHS, podal žiadosť o zmenu podmienok schválenia účinnej látky tebukonazol, aby sa autorizovalo používanie ako rastového regulátora rastlín bez obmedzenia. K uvedenej žiadosti boli pripojené informácie týkajúce sa požadovaného dodatočného odporúčaného použitia ako rastového regulátora rastlín v repke olejnej. Žiadosť bola predložená Dánsku, ktoré bolo nariadením Komisie č. 1490/2002 (5) určené za spravodajský členský štát.

               (4)

               Dánsko vyhodnotilo informácie predložené oznamovateľom. Dňa 23. júla 2012 hodnotenie predložilo ostatným členským štátom, Komisii a Európskemu úradu pre bezpečnosť potravín (ďalej len „úrad“) vo forme dodatku k návrhu hodnotiacej správy.

               (5)

               Komisia sa obrátila na úrad, ktorý predložil svoje stanovisko k hodnoteniu rizika tebukonazolu 9. decembra 2013 (6). Členské štáty a Komisia preskúmali návrh hodnotiacej správy, dodatok a stanovisko úradu v rámci Stáleho výboru pre potravinový reťazec a zdravie zvierat a 11. júla 2014 ich finalizovali v rámci Stáleho výboru pre rastliny, zvieratá, potraviny a krmivá vo forme revíznej správy Komisie o tebukonazole.

               (6)

               Komisia vyzvala oznamovateľa, aby predložil pripomienky k výsledkom revíznej správy o tebukonazole.

               (7)

               Komisia dospela k záveru, že povolenie autorizácie použití ako rastového regulátora rastlín bez obmedzenia nespôsobuje žiadne ďalšie riziká okrem tých, ktoré sa už zohľadnili pri schválení tebukonazolu a v revíznej správe Komisie týkajúcej sa uvedenej látky.

               (8)

               Je vhodné rozšíriť schválenie tebukonazolu na použitie ako rastového regulátora rastlín bez obmedzenia. S cieľom zohľadniť pretrvávajúcu neistotu, pokiaľ ide o možnú expozíciu podzemných vôd metabolitu 1,2,4-triazol pri reprezentatívnom použití ako postreku na obilniny, na ošetrenie osiva jačmeňa a na hrozne, by však členské štáty mali venovať osobitnú pozornosť možnosti znečistenia podzemnej vody, ak sa účinná látka používa v regiónoch s citlivými pôdnymi alebo klimatickými podmienkami, najmä pokiaľ ide o výskyt metabolitu 1,2,4-triazol v podzemnej vode.

               (9)

               V januári 2014 Dánsko ukončilo hodnotenie potvrdzujúcich informácií, pokiaľ ide o riziko pre vtáky a cicavce. Stály výbor pre rastliny, zvieratá, potraviny a krmivá súhlasí, že na základe súčasných výsledkov je riziko pre vtáky a cicavce prijateľné. Hodnotenie predložených potvrdzujúcich údajov preto závery pôvodného hodnotenia rizika podstatne neovplyvnilo. Žiadne ďalšie preskúmanie zo strany úradu sa nepovažuje za potrebné.

               (10)

               Príloha k vykonávaciemu nariadeniu (EÚ) č. 540/2011 by sa preto mala zodpovedajúcim spôsobom zmeniť.

               (11)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Zmena nariadenia (ES) č. 540/2011
   Časť A prílohy k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.
   Článok 2
   Nadobudnutie účinnosti
   Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. augusta 2014

            Za Komisiu

            predseda

         José Manuel BARROSO

      (1)  Ú. v. EÚ L 309, 24.11.2009, s. 1.

      (2)  Smernica Komisie 2008/125/ES z 19. decembra 2008, ktorou sa mení a dopĺňa smernica Rady 91/414/EHS s cieľom zaradiť fosfid hlinitý, fosfid vápenatý, fosfid horečnatý, cymoxanil, dodemorf, metylester kyseliny 2,5-dichlórbenzoovej, metamitrón, sulkotrión, tebukonazol a triadimenol medzi účinné látky (Ú. v. EÚ L 344, 20.12.2008, s. 78).

      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

      (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      (5)  Nariadenie Komisie (ES) č. 1490/2002 zo 14. augusta 2002 stanovujúce ďalšie podrobné pravidlá na vykonanie tretej etapy pracovného programu uvedeného v článku 8 ods. 2 smernice Rady 91/414/EHS a ktorým sa mení a dopĺňa nariadenie (ES) č. 451/2000 (Ú. v. EÚ L 224, 21.8.2002, s. 23).

      (6)  EFSA (Európsky úrad pre bezpečnosť potravín), 2013. Záver z partnerského preskúmania posúdenia rizika pesticídov s účinnou látkou tebukonazol. Vestník EFSA (EFSA Journal) 2014;12(1):3485 [98 s.]. doi:10.2903/j.efsa.2014.3485.

      PRÍLOHA
      Stĺpec „Osobitné ustanovenia“ v riadku 268 týkajúcom sa tebukonazolu v časti A prílohy k vykonávaciemu nariadeniu (EÚ) č. 540/2011 sa nahrádza takto:

         „ČASŤ A
         Môže sa používať len ako fungicíd a rastový regulátor rastlín.
         ČASŤ B
         Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o tebukonazole, a najmä jej dodatky I a II, v zmysle znenia finalizovaného Stálym výborom pre potravinový reťazec a zdravie zvierat 28. októbra 2008. Pri tomto celkovom hodnotení musia členské štáty venovať osobitnú pozornosť:

                     —

                     bezpečnosti operátorov a pracovníkov a zabezpečiť, aby v podmienkach používania bolo predpísané používanie vhodných osobných ochranných pomôcok,

                     —

                     expozícii spotrebiteľov účinkom metabolitov tebukonazolu (triazolu) zo stravy,

                     —

                     možnosti znečistenia podzemnej vody, ak sa účinná látka používa v regiónoch s citlivými pôdnymi alebo klimatickými podmienkami, najmä pokiaľ ide o výskyt metabolitu 1,2,4-triazol v podzemnej vode,

                     —

                     ochrane vtákov a cicavcov živiacich sa zrnom a bylinožravých cicavcov a zabezpečiť, aby v podmienkach autorizácie boli podľa potreby uvedené opatrenia na zmiernenie rizika,

                     —

                     ochrane vodných organizmov a zabezpečiť, aby v podmienkach autorizácie boli podľa potreby uvedené opatrenia na zmiernenie rizika, ako napr. nárazníkové pásma.

               Príslušné členské štáty zabezpečia, aby oznamovateľ predložil Komisii ďalšie informácie o možnom narúšaní endokrinného systému v súvislosti s tebukonazolom v období dvoch rokov od prijatia usmernení OECD o testovaní narúšania endokrinného systému, prípadne od prijatia usmernení o testovaní schválených Spoločenstvom.“


title: Vykonávacie nariadenie Komisie (EÚ) č. 359/2012 z  25. apríla 2012 , ktorým sa schvaľuje účinná látka metám v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a ktorým sa mení a dopĺňa príloha k vykonávaciemu nariadeniu Komisie (EÚ) č. 540/2011  Text s významom pre EHP

text:
               26.4.2012

               SK

               Úradný vestník Európskej únie

               L 114/1

         VYKONÁVACIE NARIADENIE KOMISIE (EÚ) č. 359/2012
   z 25. apríla 2012,
   ktorým sa schvaľuje účinná látka metám v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a ktorým sa mení a dopĺňa príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 a článok 78 ods. 2,
   keďže:

               (1)

               V súlade s článkom 80 ods. 1 písm. c) nariadenia (ES) č. 1107/2009 sa má smernica Rady 91/414/EHS (2) uplatňovať na postupy a podmienky schvaľovania účinných látok, v prípade ktorých sa stanovilo, že žiadosť je úplná v súlade s článkom 16 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie pre hodnotenie účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici (3). Metám je účinná látka, v prípade ktorej sa v súlade s uvedeným nariadením stanovilo, že žiadosť je úplná.

               (2)

               V nariadeniach Komisie (ES) č. 451/2000 (4) a (ES) č. 1490/2002 (5) sa stanovujú podrobné pravidlá vykonávania druhej a tretej etapy pracovného programu uvedeného v článku 8 ods. 2 smernice 91/414/EHS a stanovujú sa zoznamy účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tieto zoznamy zahŕňali metám. Rozhodnutím Rady 2009/562/ES z 13. júla 2009 o nezaradení metámu do prílohy I k smernici 91/414/EHS a odobratí povolení pre prípravky na ochranu rastlín obsahujúce túto látku (6) sa rozhodlo, že metám sa nezaradí do prílohy I k smernici 91/414/EHS.

               (3)

               Podľa článku 6 ods. 2 smernice 91/414/EHS pôvodný oznamovateľ (ďalej len „žiadateľ“) predložil novú žiadosť o uplatnenie skráteného konania, ako sa stanovuje v článkoch 14 až 19 nariadenia (ES) č. 33/2008.

               (4)

               Žiadosť bola predložená Belgicku, ktoré bolo nariadením (ES) č. 1490/2002 určené za spravodajský členský štát. Lehota na skrátené konanie bola dodržaná. Špecifikácia účinnej látky a odporúčané spôsoby použitia sa zhodujú s tými, ktoré boli predmetom rozhodnutia 2009/562/ES. Uvedená žiadosť tiež spĺňa ostatné vecné a procesné požiadavky uvedené v článku 15 nariadenia (ES) č. 33/2008.

               (5)

               Belgicko vyhodnotilo dodatočné údaje, ktoré predložil žiadateľ a pripravilo doplňujúcu správu. 31. augusta 2010 so správou oboznámilo Európsky úrad pre bezpečnosť potravín (ďalej len „úrad“) a Komisiu.

               (6)

               Úrad postúpil doplňujúcu správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad 8. augusta 2011 predložil Komisii svoj záver v súvislosti s metámom (7). Členské štáty a Komisia preskúmali návrh hodnotiacej správy, doplňujúcu správu a záver úradu v rámci Stáleho výboru pre potravinový reťazec a zdravie zvierat a 9. marca 2012 ju finalizovali vo forme revíznej správy Komisie týkajúcej sa metámu.

               (7)

               Spravodajský členský štát v doplňujúcej správe a úrad v nových záveroch sa zamerali na obavy, ktoré viedli k nezaradeniu uvedenej látky. Uvedené obavy sa týkali najmä skutočnosti, že nie je možné dokázať prijateľnosť expozície spotrebiteľov účinkom uvedenej látky, a nedostatku údajov týkajúcich sa správania nečistoty N,N-dimetyltiomočovina (DMTU) vzhľadom na životné prostredie.

               (8)

               Na základe nových informácií predložených žiadateľom sa expozícia spotrebiteľov účinkom uvedenej látky pokladá za prijateľnú a správanie DMTU vzhľadom na životné prostredie nebude mať neprijateľné vplyvy.

               (9)

               Vďaka dodatočným informáciám, ktoré poskytol žiadateľ, je preto možné vylúčiť špecifické obavy, ktoré viedli k nezaradeniu uvedenej látky.

               (10)

               Z rôznych hodnotení vyplynulo, že od prípravkov na ochranu rastlín s obsahom metámu možno očakávať, že vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä vzhľadom na spôsoby použitia, ktoré boli preskúmané a podrobne opísané v revíznej správe Komisie. Preto je vhodné, aby bol metám v súlade s nariadením (ES) č. 1107/2009 schválený.

               (11)

               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na najnovšie vedecké a technické poznatky je však nevyhnutné zahrnúť určité podmienky a obmedzenia.

               (12)

               Bez toho, aby bol dotknutý záver, že metám by sa mal schváliť, je obzvlášť vhodné vyžadovať ďalšie potvrdzujúce informácie.

               (13)

               Schváleniu by malo predchádzať primerané obdobie, počas ktorého by sa členským štátom a zúčastneným stranám umožnilo pripraviť sa na splnenie nových požiadaviek vyplývajúcich zo schválenia.

               (14)

               Bez toho, aby boli dotknuté povinnosti vymedzené v nariadení (ES) č. 1107/2009 ako dôsledok schválenia, so zreteľom na osobitnú situáciu, ku ktorej došlo v dôsledku prechodu od smernice 91/414/EHS k nariadeniu (ES) č. 1107/2009, by sa však mali uplatňovať nasledujúce ustanovenia. Členským štátom by sa po schválení malo poskytnúť obdobie na to, aby preskúmali schválenia prípravkov na ochranu rastlín s obsahom metámu, ktoré sa zachovali v prípade určitých spôsobov použitia v súlade s článkom 3 rozhodnutia 2009/562/ES. Uvedené ustanovenie by sa malo zohľadniť pri výpočte dĺžky uvedeného obdobia. Členské štáty by podľa potreby mali zmeniť, nahradiť alebo odobrať existujúce povolenia.

               (15)

               Pokiaľ ide o prípravky na ochranu rastlín s obsahom metámu, v prípade ktorých členské štáty udeľujú akékoľvek obdobie odkladu v súlade s článkom 46 nariadenia (ES) č. 1107/2009, by sa na účely výpočtu uvedeného obdobia mal vziať do úvahy článok 4 rozhodnutia 2009/562/ES. Takéto obdobie odkladu by teda malo uplynúť najneskôr do 31. decembra 2014.

               (16)

               Zo skúseností so zaradeniami účinných látok hodnotených v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o uvádzaní prípravkov na ochranu rastlín na trh, do prílohy I k smernici 91/414/EHS (8) vyplýva, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia preukáže prístup k dokumentácii spĺňajúcej požiadavky prílohy II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré sa doteraz prijali a ktorými sa mení a dopĺňa príloha I k danej smernici alebo k nariadeniam, ktorými sa schvaľujú účinné látky.

               (17)

               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (9), mala zodpovedajúcim spôsobom zmeniť a doplniť.

               (18)

               V záujme jasnosti by sa rozhodnutie 2009/562/ES malo zrušiť.

               (19)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Schválenie účinnej látky
   Účinná látka metám, vymedzená v prílohe I, sa schvaľuje za podmienok stanovených v uvedenej prílohe.
   Článok 2
   Prehodnotenie prípravkov na ochranu rastlín
   1.   Členské štáty v prípade potreby do 31. decembra 2014 zmenia a doplnia alebo odoberú platné povolenia pre prípravky na ochranu rastlín s obsahom metámu ako účinnej látky v súlade s nariadením (ES) 1107/2009.
   Do uvedeného dátumu overia najmä to, či sú podmienky stanovené v prílohe I k tomuto nariadeniu splnené, s výnimkou tých, ktoré sú stanovené v časti B v stĺpci týkajúcom sa osobitných ustanovení v uvedenej prílohe, a či držiteľ povolenia má dokumentáciu spĺňajúcu požiadavky prílohy II k smernici 91/414/EHS alebo má k nej prístup v súlade s podmienkami článku 13 ods. 1 až 4 uvedenej smernice a článku 62 nariadenia (ES) č. 1107/2009.
   2.   Odchylne od odseku 1 členské štáty prehodnotia každý povolený prípravok na ochranu rastlín s obsahom metámu ako jedinej účinnej látky alebo jednej z viacerých účinných látok, z ktorých všetky boli uvedené v prílohe k vykonávaciemu nariadeniu (EÚ) č. 540/2011 do 30. júna 2012, v súlade s jednotnými zásadami stanovenými v článku 29 ods. 6 nariadenia (ES) č. 1107/2009, na základe dokumentácie spĺňajúcej požiadavky prílohy III k smernici 91/414/EHS, pričom zohľadnia časť B stĺpca týkajúceho sa osobitných ustanovení prílohy I k tomuto nariadeniu. Na základe uvedeného hodnotenia určia, či prípravok spĺňa podmienky stanovené v článku 29 ods. 1 nariadenia (ES) č. 1107/2009.
   Po tomto určení členské štáty:

               a)

               v prípade prípravku s obsahom metámu ako jedinej účinnej látky v prípade potreby zmenia alebo odoberú povolenie do 30. júna 2016;

               b)

               v prípade prípravku s obsahom metámu ako jednej z viacerých účinných látok v prípade potreby zmenia a doplnia alebo odoberú povolenie do 30. júna 2016 alebo do dátumu určeného na takúto zmenu a doplnenie alebo odobratie v príslušnom akte alebo aktoch, ktorými sa príslušná látka alebo látky dopĺňajú do prílohy I k smernici 91/414/EHS alebo ktorými sa príslušná látka alebo látky schvaľujú podľa toho, ktorý z týchto dátumov nastane neskôr.

         Článok 3
   Doba odkladu
   Členské štáty odoberú alebo zmenia a doplnia existujúce schválenie v súlade s článkom 2 ods. 1, akékoľvek obdobie odkladu udelené členskými štátmi v súlade s článkom 46 nariadenia (ES) č. 1107/2009 bude čo najkratšie a uplynie najneskôr do 31. decembra 2014.
   Článok 4
   Zmeny a doplnenia vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení a dopĺňa v súlade s prílohou II k tomuto nariadeniu.
   Článok 5
   Zrušenie
   Rozhodnutie 2009/562/ES sa zrušuje.
   Článok 6
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. júla 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. apríla 2012

            Za Komisiu

            predseda

         José Manuel BARROSO

      (1)  Ú. v. EÚ L 309, 24.11.2009, s. 1.

      (2)  Ú. v. ES L 230, 19.8.1991, s. 1.

      (3)  Ú. v. EÚ L 15, 18.1.2008, s. 5.

      (4)  Ú. v. ES L 55, 29.2.2000, s. 25.

      (5)  Ú. v. ES L 224, 21.8.2002, s. 23.

      (6)  Ú. v. EÚ L 196, 28.7.2009, s. 22.

      (7)  Európsky úrad pre bezpečnosť potravín; Záver z partnerského preskúmania účinnej látky metám z hľadiska posúdenia rizika pesticídov. EFSA Journal 2011;9(9):2334.[97 s] doi:10.2903/j.efsa.2011.2334. K dispozícii online: www.efsa.europa.eu/efsajournal.htm.

      (8)  Ú. v. ES L 366, 15.12.1992, s. 10.

      (9)  Ú. v. EÚ L 153, 11.6.2011, s. 1.

      PRÍLOHA I

                  Všeobecný názov, identifikačné čísla

                  IUPAC názov

                  Čistota (1)

                  Dátum schválenia

                  Schválenie platí do

                  Osobitné ustanovenia

                  metám
                  CAS č. 144-54-7
                  CIPAC č. 20

                  Kyselina metylditiokarbámová

                  ≥ 965 g/kg
                  Vyjadrené ako metylditiokarbamát sodný v sušine
                  ≥ 990 g/kg
                  Vyjadrené ako metylditiokarbamát draselný v sušine
                  Relevantné nečistoty:

                              metylizotiokyanát (MITC)

                                          —

                                          max. 12 g/kg na sušinu (metylditiokarbamát sodný);

                                          —

                                          max. 0,42 g/kg na sušinu (metylditiokarbamát draselný);

                              N,N-dimetyltiomočovina (DMTU)

                                          —

                                          max. 23 g/kg na sušinu (metylditiokarbamát sodný)

                                          —

                                          max. 6 g/kg na sušinu (metylditiokarbamát draselný)

                  1. júl 2012

                  30. jún 2022

                  ČASŤ A
                  Môže sa používať len ako nematocíd, fungicíd, herbicíd a insekticíd na aplikáciu ako pôdny fumigant pred sadením s obmedzením na jednu aplikáciu každý tretí rok na tom istom poli.
                  Môže sa schváliť aplikácia na otvorenom poli formou vstrekovania do pôdy (injektáže) alebo kvapkového zavlažovania a v skleníku len formou kvapkového zavlažovania. Predpísané je použitie plynotesného plastového filmu pri kvapkového zavlažovania.
                  Maximálna aplikačná dávka je 153 kg/ha (čo zodpovedá 86,3 kg/ha MITC) v prípade aplikácie na otvorenom poli.
                  Povolenia sa môžu udeliť len profesionálnym používateľom.
                  ČASŤ B
                  Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadňujú závery z revíznej správy o metáme dokončenej 9. marca 2012 Stálym výborom pre potravinový reťazec a zdravie zvierat, a najmä jej dodatky I a II.
                  Pri tomto celkovom hodnotení musia členské štáty:

                              a)

                              venovať osobitnú pozornosť ochrane operátorov a zabezpečiť, aby v podmienkach používania boli uvedené opatrenia na zníženie rizika ako používanie vhodných osobných ochranných pomôcok a obmedzenie dennej pracovnej záťaže;

                              b)

                              venovať osobitnú pozornosť ochrane pracovníkov a zabezpečiť, aby v podmienkach používania boli uvedené opatrenia na zníženie rizika, ako je používanie vhodných osobných ochranných pomôcok, lehota, po ktorej sa umožňuje opätovný vstup, a obmedzenie dennej pracovnej záťaže;

                              c)

                              venovať osobitnú pozornosť ochrane ostatných prítomných osôb a obyvateľov a zabezpečiť, aby v podmienkach používania boli uvedené opatrenia na zníženie rizika, ako je vhodné ochranné pásmo počas aplikácie a do 24 hodín po nej siahajúce od okruhu oblasti aplikácie po akékoľvek obývané obydlia a oblasti, ktoré používa verejnosť, s povinnosťou použiť výstražné signály a označenia na zemi;

                              d)

                              venovať osobitnú pozornosť ochrane podzemných vôd, keď sa účinná látka aplikuje v regiónoch s citlivou pôdou a/alebo citlivými klimatickými podmienkami a zabezpečiť, aby v podmienkach používania boli uvedené opatrenia na zníženie rizika, ako je vhodné ochranné pásmo;

                              e)

                              venovať osobitnú pozornosť riziku pre necieľové organizmy, a zabezpečiť, aby v podmienkach používania boli podľa potreby uvedené opatrenia na zníženie rizika.

                        Žiadateľ predkladá potvrdzujúce informácie o metyl-izotiokyanáte, pokiaľ ide o:

                              1.

                              posúdenie potenciálu diaľkového atmosférického prenosu a súvisiacich rizík pre životné prostredie;

                              2.

                              potenciálnu kontamináciu podzemných vôd.

                        Žiadateľ predloží takéto informácie Komisii, členským štátom a úradu do 31. mája 2014.

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.

      PRÍLOHA II
      V časti B prílohy k vykonávaciemu nariadeniu (EÚ) č. 540/2011 sa vkladá táto položka:

                     Číslo

                     Všeobecný názov, identifikačné čísla

                     IUPAC názov

                     Čistota (1)

                     Dátum schválenia

                     Schválenie platí do

                     Osobitné ustanovenia

                     „22

                     metám
                     CAS č. 144-54-7
                     CIPAC č. 20

                     Kyselina metylditiokarbámová

                     ≥ 965 g/kg
                     Vyjadrené ako metylditiokarbamát sodný v sušine
                     ≥ 990 g/kg
                     Vyjadrené ako metylditiokarbamát draselný v sušine
                     Relevantné nečistoty:

                                 metylizotiokyanát (MITC)

                                             —

                                             max. 12 g/kg na sušinu (metylditiokarbamát sodný);

                                             —

                                             max. 0,42 g/kg na sušinu (metylditiokarbamát draselný);

                                    N,N-dimetyltiomočovina (DMTU)

                                             —

                                             max. 23 g/kg na sušinu (metylditiokarbamát sodný)

                                             —

                                             max. 6 g/kg na sušinu (metylditiokarbamát draselný)

                     1. júl 2012

                     30. jún 2022

                     ČASŤ A
                     Môže sa používať len ako nematocíd, fungicíd, herbicíd a insekticíd na aplikáciu ako pôdny fumigant pred sadením s obmedzením na jednu aplikáciu každý tretí rok na tom istom poli.
                     Môže sa schváliť aplikácia na otvorenom poli formou vstrekovania do pôdy (injektáže) alebo kvapkového zavlažovania a v skleníku len formou kvapkového zavlažovania. Predpísané je použitie plynotesného plastového filmu pri kvapkového zavlažovania.
                     Maximálna aplikačná dávka je 153 kg/ha (čo zodpovedá 86,3 kg/ha MITC) v prípade aplikácie na otvorenom poli.
                     Povolenia sa môžu udeliť len profesionálnym používateľom.
                     ČASŤ B
                     Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadňujú závery z revíznej správy o metáme dokončenej 9. marca 2012 Stálym výborom pre potravinový reťazec a zdravie zvierat, a najmä jej dodatky I a II.
                     Pri tomto celkovom hodnotení musia členské štáty:

                                 a)

                                 venovať osobitnú pozornosť ochrane operátorov a zabezpečiť, aby v podmienkach používania boli uvedené opatrenia na zníženie rizika ako používanie vhodných osobných ochranných pomôcok a obmedzenie dennej pracovnej záťaže;

                                 b)

                                 venovať osobitnú pozornosť ochrane pracovníkov a zabezpečiť, aby v podmienkach používania boli uvedené opatrenia na zníženie rizika, ako je používanie vhodných osobných ochranných pomôcok, lehota, po ktorej sa umožňuje opätovný vstup, a obmedzenie dennej pracovnej záťaže;

                                 c)

                                 venovať osobitnú pozornosť ochrane ostatných prítomných osôb a obyvateľov a zabezpečiť, aby v podmienkach používania boli uvedené opatrenia na zníženie rizika, ako je vhodné ochranné pásmo počas aplikácie a do 24 hodín po nej, siahajúce od okruhu oblasti aplikácie po akékoľvek obývané obydlia a oblasti, ktoré používa verejnosť, s povinnosťou použiť výstražné signály a označenia na zemi;

                                 d)

                                 venovať osobitnú pozornosť ochrane podzemných vôd, keď sa účinná látka aplikuje v regiónoch s citlivou pôdou a/alebo citlivými klimatickými podmienkami a zabezpečiť, aby v podmienkach používania boli uvedené opatrenia na zníženie rizika, ako je vhodné ochranné pásmo;

                                 e)

                                 venujú osobitnú pozornosť riziku pre necieľové organizmy, a zabezpečujú, aby v podmienkach používania boli v prípade potreby uvedené opatrenia na zníženie rizika;

                           Žiadateľ predkladá potvrdzujúce informácie o metyl-izotiokyanáte, pokiaľ ide o:

                                 1.

                                 posúdenie potenciálu diaľkového atmosférického prenosu a súvisiacich rizík pre životné prostredie;

                                 2.

                                 potenciálnu kontamináciu podzemných vôd.

                           Žiadateľ predloží takéto informácie Komisii, členským štátom a úradu do 31. mája 2014.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Vykonávacie nariadenie Komisie (EÚ) č. 504/2014 z  15. mája 2014 , ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky rastlinné oleje/citronelový olej  Text s významom pre EHP

text:
               16.5.2014

               SK

               Úradný vestník Európskej únie

               L 145/28

         VYKONÁVACIE NARIADENIE KOMISIE (EÚ) č. 504/2014
   z 15. mája 2014,
   ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky rastlinné oleje/citronelový olej
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 písm. c) a článok 78 ods. 2,
   keďže:

               (1)

               Účinná látka rastlinné oleje/citronelový olej bola zaradená do prílohy I k smernici Rady 91/414/EHS (2) smernicou Komisie 2008/127/ES (3) v súlade s postupom stanoveným v článku 24b nariadenia Komisie (ES) č. 2229/2004 (4). Od nahradenia smernice 91/414/EHS nariadením (ES) č. 1107/2009 sa táto látka považuje za schválenú podľa uvedeného nariadenia a je uvedená v časti A prílohy k vykonávaciemu nariadeniu Komisie (EÚ) č. 540/2011 (5).

               (2)

               Dňa 16. decembra 2011 Európsky úrad pre bezpečnosť potravín (ďalej len „úrad“) predložil Komisii v súlade s článkom 25a nariadenia (ES) č. 2229/2004 svoje stanovisko k návrhu revíznej správy o látke rastlinné oleje/citronelový olej (6). Úrad oznámil svoje stanovisko k tejto látke oznamovateľovi. Komisia oznamovateľa vyzvala, aby predložil pripomienky k návrhu revíznej správy o látke rastlinné oleje/citronelový olej. Členské štáty a Komisia preskúmali návrh revíznej správy a stanovisko úradu v rámci Stáleho výboru pre potravinový reťazec a zdravie zvierat a návrh revíznej správy bol finalizovaný 3. októbra 2013 vo forme revíznej správy Komisie o látke rastlinné oleje/citronelový olej.

               (3)

               Je potvrdené, že účinná látka rastlinné oleje/citronelový olej sa má považovať za látku schválenú podľa nariadenia (ES) č. 1107/2009.

               (4)

               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je nevyhnutné zmeniť podmienky schválenia. Je vhodné najmä žiadať ďalšie potvrdzujúce informácie.

               (5)

               Príloha k vykonávaciemu nariadeniu (EÚ) č. 540/2011 by sa preto mala zodpovedajúcim spôsobom zmeniť.

               (6)

               Členským štátom by sa mal poskytnúť čas na to, aby zmenili alebo zrušili autorizácie pre prípravky na ochranu rastlín obsahujúce rastlinné oleje/citronelový olej.

               (7)

               Pokiaľ ide o prípravky na ochranu rastlín obsahujúce rastlinné oleje/citronelový olej, v súvislosti s ktorými členské štáty poskytnú dobu odkladu v súlade s článkom 46 nariadenia (ES) č. 1107/2009, toto obdobie by malo uplynúť najneskôr osemnásť mesiacov po dátume nadobudnutia účinnosti tohto nariadenia.

               (8)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Zmena vykonávacieho nariadenia (EÚ) č. 540/2011
   Časť A prílohy k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.
   Článok 2
   Prechodné opatrenia
   Členské štáty do 5. decembra 2014 v súlade s nariadením (ES) č. 1107/2009 v prípade potreby zmenia alebo zrušia existujúce autorizácie pre prípravky na ochranu rastlín obsahujúce rastlinné oleje/citronelový olej ako účinnú látku.
   Článok 3
   Doba odkladu
   Akákoľvek doba odkladu, ktorú poskytnú členské štáty v súlade s článkom 46 nariadenia (ES) č. 1107/2009, je čo najkratšia a uplynie najneskôr 5. decembra 2015.
   Článok 4
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. mája 2014

            Za Komisiu

            predseda

         José Manuel BARROSO

      (1)  Ú. v. EÚ L 309, 24.11.2009, s. 1.

      (2)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

      (3)  Smernica Komisie 2008/127/ES z 18. decembra 2008, ktorou sa mení a dopĺňa smernica Rady 91/414/EHS s cieľom zaradiť niektoré účinné látky (Ú. v. EÚ L 344, 20.12.2008, s. 89).

      (4)  Nariadenie Komisie (ES) č. 2229/2004 z 3. decembra 2004, ktorým sa stanovujú podrobné pravidlá na vykonanie štvrtej etapy pracovného programu, na ktorý sa vzťahuje článok 8 ods. 2 smernice Rady 91/414/EHS (Ú. v. EÚ L 379, 24.12.2004, s. 13).

      (5)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      (6)  Záver z partnerského preskúmania účinnej látky rastlinné oleje/citronelový olej z hľadiska posúdenia rizika pesticídov. Vestník EFSA (EFSA Journal) (2012) 10(2):2518. [42 s]. doi:10.2903/j.efsa.2012.2518. K dispozícii na webovej stránke: www.efsa.europa.eu/efsajournal.

      PRÍLOHA
      V časti A prílohy k vykonávaciemu nariadeniu (EÚ) č. 540/2011 sa riadok 240 týkajúci sa účinnej látky rastlinné oleje/citronelový olej nahrádza takto:

                     Číslo

                     Všeobecný názov,
                     identifikačné čísla

                     IUPAC názov

                     Čistota

                     Dátum schválenia

                     Schválenie platí do

                     Osobitné ustanovenia

                     „240

                     rastlinné oleje/citronelový olej
                     CAS č. 8000-29-1
                     CIPAC č. 905

                     Citronelový olej je komplexná zmes chemických látok.
                     Jeho základnými zložkami sú:

                                 citronelál (3,7-dimetyl-6-oktenal),

                                 geraniol [(E)-3,7-dimetylokt-2,6-én-1-ol],

                                 citronelol (3,7-dimetylokt-6-án-2-ol),

                                 geranyl-acetát [(3,7-dimetylokt-6-én-1-yl]-acetát).

                     Suma týchto nečistôt nesmie prekročiť 0,1 % technického materiálu: metyl-eugenol a metyl-izoeugenol.

                     1. septembra 2009

                     31. augusta 2019

                     ČASŤ A
                     Autorizovať možno len použitia ako herbicídu.
                     ČASŤ B
                     Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o citronelovom oleji (SANCO/2621/2008), a najmä jej dodatky I a II, v zmysle znenia finalizovaného Stálym výborom pre potravinový reťazec a zdravie zvierat.
                     V podmienkach používania musia byť v náležitom prípade uvedené opatrenia na zmiernenie rizika.
                     Pri tomto celkovom hodnotení musia členské štáty venovať osobitnú pozornosť:

                                 —

                                 ochrane prevádzkovateľov, pracovníkov, ostatných prítomných osôb a miestnych obyvateľov, pričom zabezpečia, aby v podmienkach používania bolo v náležitých prípadoch uvedené používanie primeraných osobných ochranných prostriedkov,

                                 —

                                 ochrane podzemných vôd, ak sa účinná látka aplikuje v oblastiach s citlivými pôdnymi podmienkami,

                                 —

                                 riziku pre necieľové organizmy.

                           Oznamovateľ musí predložiť potvrdzujúce informácie, pokiaľ ide o:

                                 a)

                                 technickú špecifikáciu;

                                 b)

                                 údaje o porovnaniach situácií prirodzenej expozície látke rastlinné oleje/citronelový olej a metyl-eugenolu a metyl-izoeugenolu vo vzťahu k expozícii pri používaní látky rastlinné oleje/citronelový olej ako prípravku na ochranu rastlín. Tieto údaje musia zahŕňať expozíciu ľudí, ako aj expozíciu necieľových organizmov;

                                 c)

                                 hodnotenie expozície podzemnej vody pre prípadné metabolity látky rastlinné oleje/citronelový olej, najmä pre metyl-eugenol a metyl-izoeugenol.

                           Oznamovateľ musí predložiť tieto informácie Komisii, členským štátom a úradu do 30. apríla 2016.“


title: Vykonávacie nariadenie Komisie (EÚ) č. 1192/2013 z  22. novembra 2013 , ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka tembotrion a ktorým sa mení príloha k vykonávaciemu nariadeniu Komisie (EÚ) č. 540/2011  Text s významom pre EHP

text:
               23.11.2013

               SK

               Úradný vestník Európskej únie

               L 314/6

         VYKONÁVACIE NARIADENIE KOMISIE (EÚ) č. 1192/2013
   z 22. novembra 2013,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka tembotrion a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 a článok 78 ods. 2,
   keďže:

               (1)

               Pokiaľ ide o postup a podmienky schvaľovania, je potrebné v súlade s článkom 80 ods. 1 písm. a) nariadenia (ES) č. 1107/2009 uplatňovať smernicu Rady 91/414/EHS (2) na účinné látky, v súvislosti s ktorými sa pred 14. júnom 2011 prijalo rozhodnutie v súlade s článkom 6 ods. 3 uvedenej smernice. V prípade tembotrionu sú podmienky uvedené v článku 80 ods. 1 písm. a) nariadenia (ES) č. 1107/2009 splnené rozhodnutím Komisie 2006/586/ES (3).

               (2)

               V súlade s článkom 6 ods. 2 smernice 91/414/EHS dostalo Rakúsko 25. novembra 2005 od spoločnosti Bayer CropScience AG žiadosť o zaradenie účinnej látky tembotrion do prílohy I k smernici 91/414/EHS. Rozhodnutím 2006/586/ES sa potvrdilo, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií stanovených v prílohách II a III k smernici 91/414/EHS.

               (3)

               Účinky tejto účinnej látky na ľudské zdravie, zdravie zvierat a na životné prostredie boli zhodnotené v súlade s ustanoveniami článku 6 ods. 2 a 4 smernice 91/414/EHS, pokiaľ ide o použitia navrhované žiadateľom. Určený spravodajský členský štát predložil 7. februára 2007 návrh hodnotiacej správy. Podľa článku 11 ods. 6 nariadenia Komisie (EÚ) č. 188/2011 (4) bol žiadateľ 14. mája 2012 požiadaný o poskytnutie doplňujúcich informácií. V septembri 2012 predložilo Rakúsko hodnotenie doplňujúcich údajov vo formáte aktualizovaného návrhu hodnotiacej správy.

               (4)

               Návrh hodnotiacej správy bol preskúmaný členskými štátmi a Európskym úradom pre bezpečnosť potravín (ďalej len „úrad“). Dňa 6. marca 2013 predložil úrad Komisii svoje závery z hodnotenia rizík účinnej látky tembotrion (5) z hľadiska pesticídov. Členské štáty a Komisia preskúmali návrh hodnotiacej správy a závery úradu v rámci Stáleho výboru pre potravinový reťazec a zdravie zvierat a dokončili ho 3. októbra 2013 vo forme revíznej správy Komisie o tembotrione.

               (5)

               Z rôznych vykonaných preskúmaní vyplynulo, že od prípravkov na ochranu rastlín s obsahom tembotrionu možno očakávať, že vo všeobecnosti spĺňajú požiadavky stanovené v článku 5 ods. 1 písm. a) a b) a článku 5 ods. 3 smernice 91/414/EHS, najmä vzhľadom na spôsoby použitia, ktoré boli preskúmané a podrobne opísané v revíznej správe Komisie. Preto je vhodné, aby sa tembotrion schválil.

               (6)

               Schváleniu by malo predchádzať primerané obdobie, počas ktorého by sa členským štátom a zúčastneným stranám umožnilo pripraviť sa na splnenie nových požiadaviek vyplývajúcich zo schválenia.

               (7)

               Bez toho, aby boli v dôsledku schválenia dotknuté povinnosti stanovené v nariadení (ES) č. 1107/2009, by však malo vzhľadom na špecifickú situáciu vzniknutú prechodom od smernice 91/414/EHS k nariadeniu (ES) č. 1107/2009 platiť nasledujúce: Členským štátom by sa po schválení malo poskytnúť šesťmesačné obdobie, počas ktorého preskúmajú povolenia prípravkov na ochranu rastlín s obsahom tembotrionu. Členské štáty by podľa potreby mali povolenia zmeniť, nahradiť alebo odobrať. Odchylne od uvedeného termínu by sa malo poskytnúť dlhšie obdobie na predloženie a hodnotenie úplnej dokumentácie podľa prílohy III, ako sa stanovuje v smernici 91/414/EHS, v súvislosti s každým prípravkom na ochranu rastlín a s každým predpokladaným použitím v súlade s jednotnými zásadami.

               (8)

               Skúsenosti získané zo zaradením účinných látok posúdených v rámci nariadenia Komisie (EHS) č. 3600/92 (6) do prílohy I k smernici 91/414/EHS ukázali, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia preukáže prístup k dokumentácii, ktorá spĺňa požiadavky stanovené v prílohe II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré sa doteraz prijali a ktorými sa mení príloha I k uvedenej smernici, alebo s nariadeniami, ktorými sa schvaľujú účinné látky.

               (9)

               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (7) mala zodpovedajúcim spôsobom zmeniť.

               (10)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Schválenie účinnej látky
   Účinná látka tembotrion, ako je uvedená v prílohe I, sa schvaľuje za podmienok stanovených v tejto prílohe.
   Článok 2
   Prehodnotenie prípravkov na ochranu rastlín
   1.   Členské štáty v prípade potreby do 31. októbra 2014 zmenia alebo odoberú platné povolenia pre prípravky na ochranu rastlín s obsahom tembotrionu ako účinnej látky, a to v súlade s nariadením (ES) č. 1107/2009.
   Do tohto dátumu overia najmä to, či sú splnené podmienky stanovené v prílohe I k tomuto nariadeniu, s výnimkou podmienok stanovených v stĺpci o osobitných ustanoveniach uvedenej prílohy, a či držiteľ povolenia má dokumentáciu, ktorá spĺňa požiadavky prílohy II k smernici 91/414/EHS, alebo k nej má prístup v súlade s podmienkami uvedenými v článku 13 ods. 1 až 4 uvedenej smernice a v článku 62 nariadenia (ES) č. 1107/2009.
   2.   Odchylne od odseku 1 členské štáty opätovne prehodnotia každý povolený prípravok na ochranu rastlín s obsahom tembotrionu ako jedinej účinnej látky alebo jednej z viacerých účinných látok, z ktorých boli všetky najneskôr do 30. apríla 2014 uvedené v prílohe k vykonávaciemu nariadeniu (EÚ) č. 540/2011, v súlade s jednotnými zásadami, na ktoré sa odkazuje v článku 29 ods. 6 nariadenia (ES) č. 1107/2009, a to na základe dokumentácie, ktorá spĺňa požiadavky prílohy III k smernici 91/414/EHS, a s prihliadnutím na stĺpec o osobitných ustanoveniach prílohy I k tomuto nariadeniu. Na základe tohto hodnotenia určia, či prípravok spĺňa podmienky stanovené v článku 29 ods. 1 nariadenia (ES) č. 1107/2009.
   Po tomto určení členské štáty:

               a)

               v prípade prípravku s obsahom tembotrionu ako jedinej účinnej látky podľa potreby zmenia alebo odoberú povolenie najneskôr do 31. októbra 2015, alebo

               b)

               v prípade prípravku s obsahom tembotrionu ako jednej z viacerých účinných látok podľa potreby zmenia alebo odoberú povolenie do 31. októbra 2015 alebo do dátumu určeného na takúto zmenu alebo odobratie v príslušnom akte alebo aktoch, ktorými sa príslušná látka alebo látky dopĺňajú do prílohy I k smernici 91/414/EHS alebo ktorými sa táto príslušná látka alebo látky schvaľujú, podľa toho, čo nastane neskôr.

         Článok 3
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 4
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

   Uplatňuje sa od 1. mája 2014.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. novembra 2013

            Za Komisiu

            predseda

         José Manuel BARROSO

      (1)  Ú. v. EÚ L 309, 24.11.2009, s. 1.

      (2)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

      (3)  Rozhodnutie Komisie 2006/586/ES z 25. augusta 2006, ktorým sa v zásade uznáva úplnosť dokumentácie predloženej na podrobné preskúmanie v záujme možného zaradenia chromafenozidu, halosulfuronu, tembotrionu, valifenalu a slabého kmeňa vírusu žltej mozaiky cukety do prílohy I k smernici Rady 91/414/EHS (Ú. v. EÚ L 236, 31.8.2006, s. 31).

      (4)  Nariadenie Komisie (EÚ) č. 188/2011 z 25. februára 2011, ktorým sa stanovujú podrobné pravidlá vykonávania smernice Rady 91/414/EHS, pokiaľ ide o postup posudzovania účinných látok, ktoré dva roky po oznámení uvedenej smernice neboli na trhu (Ú. v. EÚ L 53, 26.2.2011, s. 51).

      (5)  Vestník EFSA (EFSA Journal) (2013) 11(3):3131. K dispozícii online: www.efsa.europa.eu

      (6)  Nariadenie Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 (2) smernice Rady 91/414/EHS o umiestnení na trh prípravkov na ochranu rastlín (Ú. v. ES L 366, 15.12.1992, s. 10).

      (7)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      PRÍLOHA I

                  Bežný názov Identifikačné čísla

                  Názov IUPAC

                  Čistota (1)

                  Dátum schválenia

                  Schválenie platí do

                  Osobitné ustanovenia

                  Tembotrion
                  č. CAS 335104-84-2
                  č. CIPAC 790

                  2-{2-chlóro-4-mezyl-3-[(2,2,2-trifluóroetoxy)metyl]benzoyl}cyklohexán-1,3-dión

                  ≥ 945 g/kg
                  Tieto relevantné nečistoty nesmú prekročiť určitú hranicu v technickom materiáli:
                  toluén: ≤ 10 g/kg
                  HCN: ≤ 1 g/kg

                  1. máj 2014

                  30. apríla 2024

                  Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadnia závery z revíznej správy o tembotrione dokončenej 3. októbra 2013 Stálym výborom pre potravinový reťazec a zdravie zvierat a najmä jej dodatky I a II.
                  Pri tomto celkovom posúdení členské štáty venujú osobitnú pozornosť:

                              a)

                              ochrane operátorov a pracovníkov;

                              b)

                              riziku pre vodné organizmy.

                        V podmienkach používania sa podľa potreby uvádzajú opatrenia na zníženie rizika.

         (1)  Ďalšie podrobnosti o identite a špecifikácii účinnej látky sú uvedené v revíznej správe.

      PRÍLOHA II
      V časti B prílohy k vykonávaciemu nariadeniu (EÚ) č. 540/2011 sa dopĺňa táto položka:

                     Číslo

                     Bežný názov Identifikačné čísla

                     Názov IUPAC

                     Čistota (1)

                     Dátum schválenia

                     Schválenie platí do

                     Osobitné ustanovenia

                     „59

                     Tembotrion
                     č. CAS 335104-84-2
                     č. CIPAC 790

                     2-{2-chlóro-4-mezyl-3-[(2,2,2-trifluóroetoxy)metyl]benzoyl}cyklohexán-1,3-dión

                     ≥ 945 g/kg
                     Tieto relevantné nečistoty nesmú prekročiť určitú hranicu v technickom materiáli:
                     toluén: ≤ 10 g/kg
                     HCN: ≤ 1 g/kg

                     1. máj 2014

                     30. apríla 2024

                     Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadnia závery z revíznej správy o tembotrione dokončenej 3. októbra 2013 Stálym výborom pre potravinový reťazec a zdravie zvierat a najmä jej dodatky I a II.
                     Pri tomto celkovom posúdení členské štáty venujú osobitnú pozornosť:

                                 a)

                                 ochrane operátorov a pracovníkov;

                                 b)

                                 riziku pre vodné organizmy.

                           Podmienky použitia by v prípade potreby mali zahŕňať opatrenia na zmiernenie rizika.“

         (1)  Ďalšie podrobnosti o identite a špecifikácii účinnej látky sú uvedené v revíznej správe.